Zaharah Nawawi

Zaharah binti Nawawi (5 Mei 1940 – 31 Mei 2022) ialah seorang sasterawan dari Malaysia. Beliau merupakan pengasas Kelab Penulis Zaharah Nawawi (KEPEZI), sebuah kelab yang membimbing bakat muda bidang penulisan di Malaysia.

Dunia penulisan dan sastera 
Zaharah mula menulis sejak berusia 12 tahun dan mendapat pelbagai pengiktirafan dalam dunia penulisan di peringkat negara dan antarabangsa termasuk Hadiah Karyawan Sastera Johor dan Hadiah Sastera Johor Darul Ta'zim pada 1999.

Beliau pernah berkhidmat di Utusan Melayu sebagai wartawan Mingguan Malaysia dan pernah dilantik sebagai Karyawan Tamu di DBP pada 1997 hingga 1998.

Antara novel dihasilkannya termasuk Sebelum Berhujungnya Musim Bunga, Bulan dan Mentari, Jalur Sinar Di Celah Daun dan Hujan Sudah Teduh.

Pencapaian tertinggi yang diraih oleh beliau ialah menjadi salah seorang penerima Anugerah Penulis Asia Tenggara pada September 1996 di Bangkok, Thailand.

Kehidupan peribadi 
Beliau dilahirkan pada 5 Mei 1940 dan berasal dari Kampung Parit Jawa, Batu Pahat, Johor.

Anugerah dan pengiktirafan 

 1999 - Hadiah Karyawan Sastera Johor
 1999 - Hadiah Sastera Johor Darul Ta'zim
 1996 - Anugerah Penulis Asia Tenggara

Meninggal dunia 
Zaharah meninggal dunia akibat barah kulit pada 31 Mei 2022 selepas dimasukkan ke Unit Rawatan Rapi (ICU), Hospital Pakar KPJ Rawang.

Rujukan 

Kelahiran 1940
Kematian 2022
Penerima Anugerah Penulis Asia Tenggara
Penulis wanita Malaysia
Kematian akibat kanser di Malaysia
Penulis cerpen Malaysia